НАРЕДБА

за изменение и допълнение на Наредба № 12 от 29.12.2005 г. за условията, реда и изискванията към системата за търсене и спасяване при авиационно произшествие

(обн., ДВ, бр. 5 от 2006 г.)

**§ 1.** В чл. 1 се правят следните изменения и допълнения:

1. В ал. 1 след думите „спасяване на“ се добавя „граждански и държавни“.

2. В ал. 4 думите „в обслужваното въздушно пространство на Република България, и информационното осигуряване по тази дейност“ се заличават.

**§ 2.** В чл. 2 се правят следните изменения и допълнения:

1. Алинея 2 се отменя.

2. Създава се ал. 3:

„(3) При прерастване на авиационното произшествие в бедствие по смисъла на Закона за защита при бедствия, се прилагат разпоредбите на Закона за защита при бедствия.“

**§ 3.** Създава се чл. 3а:

## „Чл. 3а. (1) Главният директор на Главна дирекция „Гражданска въздухоплавателна администрация“ (ГД „ГВА“) осъществява непосредствената организация и управление на системата за търсене и спасяване при авиационни произшествия в обслужваното въздушно пространство, като:

1. разработва насоки за развитието на системата, вкл. разработва и проекти на нормативни актове, свързани с търсене и спасяване при авиационни произшествия;

2. осигурява системата във финансово отношение, в рамките на разполагаемите финансови средства, осигурени по чл. 120, ал. 2, т. 2 от Закона за гражданското въздухоплаване и разработва механизъм за разпределението им.

(2) Главният директор на ГД „ГВА“ или оправомощено от него лице е и главен координатор за търсене и спасяване по отношение на търпящи бедствие въздухоплавателни средства в обслужваното въздушно пространство на Република България.

(3) Изпълнителният директор на Изпълнителна агенция „Морска администрация“ или оправомощено от него лице е и главен координатор за търсене и спасяване при авиационно произшествие на въздухоплавателни средства в границите на Българския морски отговорен район за търсене и спасяване в Черно море.

(4) Дейността на главния координатор за търсене и спасяване по отношение на търпящи бедствие въздухоплавателни средства се подпомага от оперативна група.

(5) Членовете на оперативната група и техните задължения се определят със заповед на главния директор на ГД „ГВА“.“

**§ 4.** Член 4 се изменя така:

„Чл. 4. (1) Основните структури и звена, участващи в дейностите, представляващи част от системата за търсене и спасяване на въздухоплавателни средства, екипажи и пътници, търпящи бедствие, са:

1. Министерство на транспорта, информационните технологии и съобщенията (МТИТС) чрез съвместен координационен център за авиационно и морско търсене и спасяване (СКЦАМТС), включващ:

а) координационен център за търсене и спасяване при авиационни произшествия (КЦТСАП) към ГД „ГВА“;

б) координационен център за търсене и спасяване към Изпълнителна агенция „Морска администрация“ (КЦТСИАМА).

2. Министерство на отбраната чрез военния команден център, който управлява силите и средствата за търсене и спасяване от:

а) Военновъздушни сили; и/или

б) Военноморски сили; и/или

в) Сухопътни войски; и/или

г) Военно медицинска академия.

3. Министерство на вътрешните работи чрез своя оперативен дежурен център, който управлява структурите за търсене и спасяване от:

а) Главна дирекция „Пожарна безопасност и защита на населението“, включваща:

аа) Национален оперативен център; и

бб) Столична дирекция „Пожарна безопасност и защита на населението“ и/или

вв) регионалните дирекции „Пожарна безопасност и защита на населението“;

б) Главна дирекция „Национална полиция”;

в) Главна дирекция „Гранична полиция“, включваща:

аа) гранични полицейски кораби; и/или

бб) специализираният отряд за въздушно наблюдение;

г) дирекция „Национална система за спешни повиквания с единен европейски номер 112”.

4. Министерство на здравеопазването чрез Центровете за спешна медицинска помощ и филиалите към тях на територията на страната.

5. Министерство на външните работи.

6. Министерството на земеделието, храните и горите.

7. Държавна агенция „Национална сигурност“.

8. областни и общински органи на властта.

9. неправителствени организации и структури, когато са привлечени, като:

а) Български Червен кръст; и/или

б) авиационни оператори и други правни субекти; и/или

в) доброволни формирования.

10. аварийно-спасителни служби на други държави, когато са привлечени.

(2) При осъществяване на операции по търсене и спасяване се използват и въздухоплавателни средства намиращи се в полет, като привличането им в операцията се извършва чрез органите за обслужване на въздушното движение.

(3) При осъществяване на операции по търсене и спасяване на море се използват и плавателни средства, намиращи се в близост до местопроизшествието, като привличането им в операцията се извършва чрез КЦТСИАМА.“

**§ 5.** Член 5 се отменя.

**§ 6.** Член 6 се изменя така:

„Чл. 6. (1) Координационният център за търсене и спасяване при авиационни произшествия координира операциите по търсене и спасяване на въздухоплавателни средства, екипажи и пътници, търпящи бедствие.

(2) Дейността на КЦТСАП се ръководи от главният директор на ГД „ГВА“ или оправомощено от него лице.“

**§ 7.** Член 7 се изменя така:

„Чл. 7. (1) Системата за търсене и спасяване при авиационни произшествия се финансира от следните източници:

1. от държавния бюджет за съответната година, като бюджет на съответните участници или целеви бюджет за изграждане и поддържане на сили и средства за търсене и спасяване;

2. от средства по линия на таксите, събирани въз основа на чл. 120, ал. 2, т. 2 от Закона за гражданското въздухоплаване, които се планират като приходи и разходи по бюджета на МТИТС, в съответствие с изискванията на Регламент (ЕО) 390/2013 г., като разходването им се утвърждава от главния директор на ГД „ГВА“ за:

а) организиране и провеждане на съвместни учения;

б) дооборудване с техника за търсене и спасяване;

в) техническо осигуряване и издръжка на КЦТСАП;

г) повишаване на теоретичната подготовка – участие в курсове, семинари, специализирано обучение.

(2) При настъпило авиационно произшествие, което е прераснало в бедствие, разходите, направени от участниците в операцията по търсене и спасяване, се възстановяват в съответствие с разпоредбите на Правилника за организацията и дейността на междуведомствената комисия за възстановяване и подпомагане към Министерски съвет.“

**§ 8.** Член 8 се изменя така:

„Чл. 8. (1) Районът за търсене и спасяване на въздухоплавателни средства, екипажи, и пътници, търпящи бедствия на територията на страната съвпада с границите на района за полетна информация на Република България, публикуван в Сборника за аеронавигационна информация - Република България, а над открито море съвпада с границите Българския морски отговорен район за търсене и спасяване в Черно море.

(2) Дейностите по търсене и спасяване на въздухоплавателни средства, екипажи, и пътници, търпящи бедствия в района за полетна информация над открито море, но извън границите Българския морски отговорен район за търсене и спасяване в Черно море, се организират съгласно достигнатите международни договорености, като координацията се осъществява от СКЦАМТС.

(3) Конкретният район за провеждане на операция за търсене и спасяване се определя от КЦТСАП и се изпраща съобщение (NOTAM) до екипажите на въздухоплавателните средства и до органите за ОВД, когато е необходимо.“

**§ 9.** Наименованието на раздел ІІІ се изменя така:

„Координационен център за търсене и спасяване при авиационни произшествия (КЦТСАП)“

**§ 10.** Член 9 се изменя така:

„Чл. 9. Координирането на дейностите по търсене и спасяване в района по чл. 8, се осъществява от КЦТСАП“.

**§ 11.** Член 10 се отменя.

**§ 12.** В чл. 11 думите „Спомагателният координационен център за търсене и спасяване - Варна, осъществява координация и взаимодействие с Морски спасително-координационен център – Варна“ се заменят с *„*Координационният център за търсене и спасяване при авиационни произшествия взаимодейства с КЦТСИАМА“.

**§ 13.** В чл. 12 се правят следните изменения и допълнения:

1. В ал. 1 думите „КЦТиС и/или СИЦТиС“ се заменят с „КЦТСАП“ .

2. В ал. 2 думите „КЦТиС и СИЦТиС“ се заменят с „КЦТСАП“ и накрая на текста се добавя „и/или ниво В2 от общата европейска езикова рамка“.

**§ 14.** В чл. 13 се правят следните изменения и допълнения:

1. В основния текст съкращението „МТ“се заменя с „МТИТС може да се използва и като резервен център на КЦТСАП и“.

2. Точка 1 се изменя така:

„1. „Координационния център за търсене и спасяване при авиационни произшествия, като част от СКЦАМТС.“

3. Точка 4 се отменя.

**§ 15.** В чл. 14 се правят следните изменения и допълнения:

1. В основния текст думите „Всеки КЦТиС“ се заменят с „Координационният център за търсене и спасяване при авиационни произшествия, като част от СКЦАМТС“.

2. Точка 5 се отменя.

3. В т. 8 накрая се поставя запетая и се добавя „при наличие на такива“.

**§ 16.** Член 15 се изменя така:

„Чл.15. Координационният център за търсене и спасяване при авиационни произшествия се оборудва със средства за комуникация за:

1. получаване и изобразяване на текуща метеорологична обстановка;
2. получаване и изобразяване на радиолокационната информация от системата за радиолокационна и планова обработка на Държавно предприятие „Ръководство на въздушното движение“ (ДП „РВД“);
3. осъществяване на комуникация „въздух-земя“ и земя-земя“ чрез пулт от системата на ДП „РВД“;
4. получаване и изобразяване на информация от системата за обмен на информация AMHS на ДП „РВД“;
5. получаване и изобразяване на информация от системата COSPAS-SARSAT;
6. получаване и изобразяване на информация от автоматизираната информационна система „Регистър спешни повиквания 112“;
7. друго оборудване при необходимост.“

**§ 17.** В чл. 16 се правят следните изменения:

1. В основния текст съкращението „КЦТиС“ се заменя с „основните структури и звена по чл. 4, ал. 1, съобразно одобрените си планове и/или на базата на сключени двустранни споразумения“.

2. В т. 1 думата „поддържа“ се заменя с „поддържат“.

3. Точка 2 се отменя.

**§ 18.** В чл. 20. ал. 2 след думата „спасяване“ и на двете места се добавя „при авиационни произшествия“ и съкращението „РТиС“ се заменя с „райони за търсене и спасяване“.

**§ 19.** В чл. 22 се правят следните изменения:

1. В ал. 1 думите „приложение № 1“се заменят със „Сборника за аеронавигационна информация и публикация на Република България“.

2. В ал. 2 съкращението „ОВД“ се заменя с „обслужване на въздушното движение (ОВД)“ и думите „КЦТиС от съответния район за търсене и спасяване на Република България“ се заменят с „КЦТСАП“.

**§ 20.** В чл. 23 се правят следните изменения и допълнения:

1. В основния текст съкращението „ДП “РВД“ се заменя с „КЦТСАП“.

2. Създава се т. 3:

„3. информира съответния орган за ОВД“.

**§ 21.** В чл. 24 думите „Координационните центрове за търсене и спасяване“ се заменят с „Главна дирекция “Гражданска въздухоплавателна администрация““.

**§ 22.** В чл. 25 думите „Координационните центрове за търсене и спасяване“ се заменят с „Главна дирекция “Гражданска въздухоплавателна администрация““.

**§ 23.** В чл. 26 думите „Координационните центрове за търсене и спасяване“ се заменят с „Главна дирекция “Гражданска въздухоплавателна администрация““.

**§ 24.** В чл. 27 думите „Министерство на транспорта“ се заменят с „ГД „ГВА“, дирекция „Консулски отношения“ в“.

**§ 25.** Член 28 се изменя така:

„Чл. 28. (1) При провеждане на операции по търсене и спасяване на въздухоплавателни средства, екипажи и пътници, търпящи бедствие, ГД „ГВА“ взаимодействат с отделни структури и звена по чл. 4, ал. 1 в зависимост от аварийната ситуация.

(2) При планирани съвместни учения, ГД „ГВА“ организират сътрудничеството и взаимодействие с отделни структури и звена по чл. 4, ал. 1 в зависимост от сценария на тренировката.“

**§ 26.** В чл. 29 думите „съвместно с КЦТиС“ се заличават.

**§ 27.** Член 31 се изменя така:

„Чл. 31. Структурите и/или звената по чл. 4, ал. 1 участват в провеждането на операция по търсене и спасяване при авиационни произшествия в съответствие с възложените им със съответните закони задачи, както и съгласуваните планове и процедури за взаимодействие.“

**§ 28.** Член 32 се отменя.

**§ 29.** Член 33 се изменя така:

„Чл. 33. Главна дирекция „Гражданска въздухоплавателна администрация“ предоставят на съответните структури (центрове) за търсене и спасяване на съседните държави, с които има договори за осъществяване на търсене и спасяване, информация относно оперативните планове за търсене и спасяване в обслужваното въздушно пространство на Република България.“

**§ 30.** Член 34 се изменя така:

„Чл. 34. (1) В случай, че аварийната ситуация, в която е изпаднало въздухоплавателно средство, представлява обществена заплаха, ГД „ГВА“ информират структурите и звената по чл. 4, ал. 1, както и Държавна агенция „Национална сигурност“, и съгласуват необходими общи действия за разрешаване на кризата.

(2) В случаите, когато е постъпил сигнал за лице/лица, намиращи се на борда на въздухоплавателно средство, изпаднали или които могат да изпаднат в положение, поставящо в риск живота и здравето им, КЦТСАП чрез Главна дирекция „Пожарна безопасност и защита на населението“ в Министерството на вътрешните работи и териториалните й структури изисква от предприятията, предоставящи обществени електронни съобщителни мрежи и/или услуги, да извършват справка за данните по [чл. 251б, ал. 1, т. 6 от Закона за електронните съобщения](apis://Base=NARH&DocCode=40702&ToPar=Art251б_Al1_Pt6&Type=201/).“

**§ 31.** В чл. 35 се правят следните изменения:

1. В ал. 1 в основния текст думите „Всеки КЦТиС“се заменят с „Координационният център за търсене и спасяване при авиационни произшествия“.

2. В ал. 2 в основния текст думите „Всеки КЦТиС“ се заменят с „Координационният център за търсене и спасяване при авиационни произшествия“.

3. В ал. 3 думите „Спомагателният координационен център за търсене и спасяване – Варна“ се заменят със „Съвместният координационен център за авиационно и морско търсене и спасяване“.

**§ 32.** В чл. 36 думите „Спомагателният координационен център за търсене и спасяване - Варна, съвместно с районна дирекция „Морска администрация“ – Варна“ се заменят със „Съвместният координационен център за авиационно и морско търсене и спасяване“.

**§ 33.** Член 37 се изменя така:

„Чл. 37. (1) Главна дирекция „Гражданска въздухоплавателна администрация“ изготвя план за провеждане на операции по търсене и спасяване на въздухоплавателни средства, екипажи и пътници, търпящи бедствие в пределите на обслужваното въздушно пространство на Република България.

(2) Главна дирекция „Гражданска въздухоплавателна администрация“ изготвя и предварителни оперативни планове за провеждане на операциите в съответствие с разработените сценарии по търсене и спасяване въз основа на плана по ал. 1.

(3) Планът по ал. 1 се съгласува с министъра на транспорта, информационните технологии и съобщенията, министъра на отбраната, министъра на вътрешните работи, председателя на Държавна агенция „Национална сигурност“ и председателя на Междуведомствената комисия за възстановяване и подпомагане към Министерския съвет.

(4) След съгласуване на плана по ал. 1, главният директор на ГД „ГВА“ го предоставя на структурите и звената по чл. 4, ал. 1, които разработват собствени планове“.

(5) За изпълнение на плана по ал. 1 и за организиране на взаимодействие главният директор на ГД „ГВА“ предлага и подписва отделни двустранни споразумения със структурите и/или звената по чл. 4, ал. 1.“

**§ 34.** В чл. 38 думите „КЦТиС изготвя подробен оперативен план за провеждане на операцията по търсене и спасяване в своя район“се заменят с „КЦТСАП, въз основа на плана по чл. 37, ал. 2, изготвя подробен оперативен план за конкретната операция по търсене и спасяване“.

**§ 35.** В чл. 41 се правят следните изменения и допълнения:

1. В ал. 1 след думата „екипи“ се добавя „от структурите и звената по чл. 4, ал. 1“.
2. В ал.2, т.2 съкращението „ВВС“ се заменя с „Военно въздушните сили“

3. В ал. 2, т. 3 думите „земеделието и продоволствието“ се заменя със „земеделието, храните и горите“.

**§ 36.** В чл. 45 се правят следните изменения и допълнения:

1. В ал. 1 след думата „спасяване“ се добавят думите „при авиационни произшествия“.

2. В ал. 3 думите „под контрола на съответния КЦТиС“ се заменят със „в съответствие със сключените договори от ГД „ГВА““.

3. Създават се ал. 5 и 6:

„(5) Главна дирекция „Гражданска въздухоплавателна администрация“ може да осигурява сама оборудване за оцеляване и/или да сключи договор за осигуряване на оборудването със структура или звено от изброените в чл. 4, ал. 1.

(6) Главна дирекция „Гражданска въздухоплавателна администрация“ може да осигурява сама хранителни запаси за оцеляване и/или да сключи договор за осигуряването им.“

**§ 37.** В чл.46 се правят следните изменения:

1. В ал.1 думите „ръководителя на съответния КЦТиС“ се заменят с „главния директор на ГД „ГВА“ или оправомощено от него лице“.

2. В ал.2 думите „КЦТиС“ се заменят с „КЦТСАП“.

**§ 38.** Член 48 се изменя така:

„Чл. 48. (1) За постигане и поддържане на ефективност при провеждане на операциите по търсене и спасяване при авиационни произшествия, ГД „ГВА“ разработва и одобрява програми за подготовка на състава от КЦТСАП, вкл. и програми за допълнително обучение на състава на структурите и звената по чл. 4, ал. 1.

(2) Главна дирекция „Гражданска въздухоплавателна администрация“ провежда и ръководи два пъти годишно тренировки за търсене и спасяване, обхванати от плана за провеждане на операции по търсене и спасяване при авиационни произшествия, в които участват отделните структури и/или звена по чл. 4, ал. 1 (в зависимост от сценария).

(3) Разходите за мероприятията по ал. 1 и 2 са в рамките на утвърдената бюджетна сметка на ГД „ГВА“ за съответната година.

**§ 39.** В чл. 49 се правят следните изменения и допълнения:

1. Досегашният текст става ал. 1 и съкращението „РТиС“ се заменя с „райони за търсене и спасяване“.

2. Създава се ал. 2:

„(2) Ученията се провеждат по предварително съгласувани сценарии и биват:

1. симулационни учения;

2. реални учения с привличане на отделни структури и/или звена по чл. 4, ал. 1, в зависимост от сценария на ученията.

**§ 40.** В чл. 51 думите „всяко звено от системата за търсене и спасяване по чл. 4, ал. 1 незабавно предава наличната информация в съответния център за търсене и спасяване“ се заменят с „органите за ОВД и всяко звено от системата за търсене и спасяване по чл. 4, ал. 1, незабавно предават наличната информация в КЦТСАП“.

**§ 41.** В чл. 52 се правят следните изменения:

1. Алинея 1 се изменя така:

„(1) Веднага след получаване на информацията по чл. 51, органите за ОВД оценяват стадия на аварийната ситуация, като при предаване на информацията винаги започват съобщението с кодовите думи по чл. 54“.

2. Алинея 2 се отменя.

**§ 42.** В чл. 53 думата „центровете“ се заменя с „органите“ и думите „коя степен“ се заменят с „кой стадий“.

**§ 43.** В чл. 54 се правят следните допълнения:

1. В ал. 1:

а) в т.1 в края се поставя тире и се добавя „кодова дума INCERFA“;

б) в т.2 в края се поставя тире и се добавя „кодова дума ALERFA“;

в) в т.3 в края се поставя тире и се добавя „кодова дума DETRESFA“.

2. Създават се ал. 4 и 5:

„(4) Координационният център за търсене и спасяване при авиационни произшествия, в координация с органа за ОВД, определя и обявява стадия на аварийна ситуация и информира съответните структури и звена по чл. 4, ал. 1, които ще вземат участие в конкретната операция, а при необходимост и координационния център на съседната държава, когато ще се осъществяват полети по търсене и спасяване с пресичане на границата на обслужваното въздушно пространство.

(5) Координационният център за търсене и спасяване при авиационни произшествия изпраща съответното съобщение до заинтересованите.“

**§ 44.** В чл. 55 се правят следните изменения и допълнения:

1. Създава се нова ал. 2:

„(2) За полети във въздушно пространство клас G при наличие на полетен план и/или полетна информация състоянието на неопределеност се обявява при реализиране на ситуацията по ал. 1, т.1 или 2, в зависимост от това кое събитие е настъпило по-късно.“

2. Досегашната ал. 2 става ал. 3.

**§ 45.** Член 56 се изменя така:

„Чл. 56. При състояние на неопределеност, КЦТСАП конкретизира оперативния план за провеждане на операцията по търсене и спасяване в зависимост от наличната информация и евентуалния размер на произшествието и информира структурите и/или звената по чл. 4, ал. 1, които ще вземат участие в очакваната операция за привеждането им в готовност за провеждане на операция по търсене и/или спасяване“.

**§ 46.** Член 58 се изменя така:

„Чл. 58 При възникване на състояние на тревога, КЦТСАП конкретизира плана за провеждане на операцията по търсене и спасяване в зависимост от наличната информация и евентуалния размер на произшествието и информира структурите и/или звената по чл. 4, ал. 1, които ще вземат участие в очакваната операция за привеждането им в готовност за провеждане на операция по търсене и/или спасяване “.

**§ 47.** В чл. 59, ал. 1, т. 7 думата „катастрофа“ се заменя с „авиационно произшествие“.

**§ 48**. В чл. 60 се правят следните изменения:

1. Точка 1 се изменя така:

„1. при възникване на състояние на бедствие, КЦТСАП незабавно привежда в действие конкретния план за провеждане на операцията по търсене и спасяване в зависимост от наличната информация и евентуалния размер на произшествието, като обявява начало на операцията на структурите и/или звената по чл. 4, ал. 1 които ще участват“.

2. В т. 6 думата „такива“ се заменя с „чрез органите за ОВД и/или КЦТСИАМА всички в зоната за търсене“.

3. В т.6, б. „в“ се отменя.

**§ 49.** В чл. 61, ал. 1, т. 4 думите „спасяване, ръководещ“ се заменят със „спасяване при авиационно произшествие, координиращ“.

**§ 50.** В чл.62 думите „спасяване, ръководещ“ се заменят със „спасяване при авиационно произшествие, координиращ“.

**§ 51.** В чл. 63 думата „ръководещ“ се заменя с „координиращ“.

**§ 52.** В чл. 64 думите „спасяване, ръководещ операциите, определя длъжностни лица“ се заменят със „спасяване при авиационно произшествие, определя длъжностно лице за координатор на операцията на място“.

**§ 53.** В чл. 66, ал. 1, т. 4 думата „центъра“ се заменя с „органа“.

**§ 54.** В чл. 67 думата„връзка“ се заменя с „комуникация“.

**§ 55.** В чл. 68 думата „връзка“ се заменя с „комуникация“.

**§ 56.** В чл. 72, ал. 1 думите „КЦТиС, ръководещ операциите“ се заменят с „ГД „ГВА“.

**§ 57.** В чл. 73 думите „КЦТиС, ръководещ операциите“ се заменят с „ГД „ГВА“.

**§ 58.** Член 79, се изменя така:

„Чл. 79. (1) Координаторите на операцията на място и ръководителите на структурите и звената по чл. 4, ал. 1, участващи в дадената операция за търсене и спасяване, след края на операцията по търсенето и/или спасяването изготвят доклади до ГД „ГВА“, в които отразяват извършените дейности.

(2) След края на операцията по търсенето и/или спасяването КЦТСАП изготвя обобщен доклад за проведената операция и го изпраща до главния директор на ГД „ГВА“.

(3) В докладите по ал. 1 и 2 се посочва:

1. използваното оборудване;

2. стойността на разходите по търсене и/или спасяване (поотделно);

3. състоянието на спасените лица;

4. състоянието на въздухоплавателното средство;

5. друга информация, свързана с провеждане на операцията.

(4) По преценка на главния директор на ГД „ГВА“, когато обобщеният доклад представлява интерес за въздухоплавателните органи от други държави, целият или извадки от него се изпраща до ИКАО и/или центровете за търсене и спасяване в съседните страни - за информация.“

**§ 59.** В § 1 от Допълнителните разпоредби се правят следните изменения и допълнения:

1. В т. 5 съкращението „КЦТиС“ и скобите пред и след него се заменят с „при авиационни произшествия (КЦТСАП)“.

2. Точка 6 се отменя.

3. В т. 10 думите „координационен център за търсене и спасяване (КЦТиС) или спомагателен информационен център за търсене и спасяване (СИЦТиС)“ се заменят с „Координационен център за търсене и спасяване при авиационни произшествия (КЦТСАП)“.

4. В т. 18 думите „и с прилежащ КЦТиС“ се заличават.

**§ 60.** Приложение № 1 се отменя.

**§ 61.** В Приложение № 2 се правят следните изменения:

1. В т. 2.4.1.1. съкращението „СИЦТиС“ и запетаята след него се заличават.

2. В т. 2.4.1.2. думата „ръководещ“ се заменя с „координиращ“.

3. В т. 5.6.3. съкращението „СИЦТиС“ и запетаята след него се заличават.

**§ 62.** В Приложение № 3, т.1.2 думите *„на координационните центрове“* се заличават.

**§ 63.** Навсякъде в наредбата съкращението „КЦТиС“ се заменя с „КЦТСАП“.

**КРАСИМИР КАРАКАЧАНОВ ИВАЙЛО МОСКОВСКИ**

*Заместник-министър председател по Министър на транспорта,*

*общественият ред и сигурност информационните технологии и*

*и министър на отбраната съобщенията*

**ВАЛЕНТИН РАДЕВ ДИМИТЪР ГЕОРГИЕВ**

*Министър на вътрешните работи Председател на Държавна агенция*

*„Национална сигурност“*